ArtKvart

Nagrađivane predstave slavnih redatelja gostuju u riječkom HNK-u: „Braća Karamazovi“ i „San Ivanjske noći“
2024-10-26 18:00 - 20:00 (Europe/Zagreb) | HNK Ivan pl. Zajc, Verdijeva ul. bb, Rijeka, 51000

AKCIJA SADNJE NA VOJAKU
2024-10-26 10:00 - 14:00 | južni dio Prilaza Vladimira Gortana
Akcija je dio inicijative stvaranja Parka dobrosusjedskih odnosa u okviru Riječkog programa lokalnog partnerstva. Započinje u 10 sati, a očekuje se da će trajati do 14 sati.
Većina ukrasnih grmova sadit će se na površinama uz zapadni dio ulice, dok je hortikulturno uređenje centralnog dijela Parka, zajedno s klupama, planirano za studeni. Organizatori pozivaju sudionike da ponesu rukavice i vrtni alat, ako ga imaju, a za glazbu i okrjepu volontera pobrinut će se donator, tvrtka Novi turizam d.o.o.

Glowing Globe u Galeriji Kortil: vodstvo izložbom i STEM radionica za djecu
2024-10-26 10:00 - 13:00, 2024-10-24 18:30 - 19:30 | Galerija Kortil
U sklopu aktualne izložbe „Glowing Globe 2024: Artificial Intelligence Art“ ovaj se tjedan održavaju dva popratna događanja – u četvrtak 24. listopada s početkom u 18:30 sati održat će se vodstvo u društvu kustosica Ingeborg Fulepp i Ivane Lučić, a u subotu 26. listopada od 10 do 13 sati održat će se još jedan VMB lab u Galeriji Kortil i to STEM A(I)RT radionica za djecu.
Radionica je namijenjena djeci od 9 do 13 godina, a u subotu će imati priliku naučiti osnove kodiranja kroz igru s robotićima, stvarati geometrijske oblike i simbole pomoću mTiny robotića, graditi rotirajuće skulpture s Lego WeDo 2.0 setovima, kreirati avanture i priče uz Indi Sphero robotiće, koristeći boje kao kodni jezik. Kroz kreativne i zabavne aktivnosti polaznici će spojiti umjetnost i tehnologiju, a na kraju radionice djeca će predstaviti svoja vlastita umjetnička djela. Voditelji radionice su Mateo Brajek i Natali Bosić, a prijave su otvorene na sljedećoj poveznici.

Otvoreno regionalno prvenstvo - Festival plivanja za osobe s invaliditetom
2024-10-26 10:00 - 13:00 | Bazeni Kantrida
Natjecanje će se održati na Bazenskom kompleksu Kantrida (Podkoludrić 2, Rijeka), a planirani početak natjecanja je u 11 sati, s prethodnim zagrijavanjem u 10 sati.

Događaj okuplja plivače različitih kategorija i stupnjeva invaliditeta, pružajući im priliku da pokažu svoje sportske vještine i natječu se u duhu zajedništva i sportskog duha.

Bajkoteka: Trnoružica u kaštelu Trsat - Uspavani kaštel
2024-10-26 10:00 - 11:30, 2024-10-25 10:00 - 11:30, 2024-10-21 10:00 - 12:00 | Trsatska Gradina
U trsatskom kaštelu predstavit će se Trnoružica i ostali likovi iz ove uspavane bajke, a stare fotografije Trsata posjetit će ih na vrijeme njihova dugog sna. Kako je to cijeli kaštel spavao i tko je bila njegova Trnoružica otkrit će Bajkoteka.
Edukativne radionice za djecu predškolskog i osnovnoškolskog uzrasta održat će se još 25. i 26. listopada od 10 do 11:30.

52. SUSRET ZBOROVA „NAŠ KANAT JE LIP“
2024-10-25 18:30 - 21:30 | Kazalište Poreč
Na koncertu će nastupiti Mješoviti pjevački zbor „Joakim Rakovac“ iz Poreča, Ženski pjevački zbor „Lavanda“ iz Novigrada-Cittanove, Mješoviti pjevački zbor „Bonaca“ Društva umirovljenika Piran, Mješoviti pjevački zbor Matice umirovljenika grada Rijeke, Mješoviti pjevački zbor „Korona“ iz Umaga, Mješoviti pjevački zbor „Matko Brajša Rašan“ iz Pule te Hrvatsko glazbeno društvo „Zvijezda Danica“ iz Kraljevice.
Na Susretu će se predstaviti i XVII. Zbirka skladbi „Naš kanat je lip“.

More spaja – #EUBeachCleanup Rijeka 2024
2024-10-25 10:30 - 14:00 | Pajol, Sablićevo
U subotu, 19. listopada, u 9:30 sati, na riječkoj plaži Pajol, održat će se svečano otvorenje dvodnevne akcije čišćenja podmorja i plaža „More spaja – #EUBeachCleanup Rijeka 2024“, čime se Rijeka pridružuje globalnoj kampanji #EUBeachCleanup.
Akcija će se nastaviti i u petak, 25. listopada, u 10:30 na plaži Sablićevo, a otvorenju će prisustvovati gradonačelnik Rijeke Marko Filipović. Tijekom akcije će riječki osnovnoškolci i srednjoškolci čistiti plažni pojas od plaže Sablićevo do plaže Grčevo. Zaštitne rukavice i vreće za sakupljanje otpada za oba dana akcije osigurava KD Čistoća, a u koordinaciji akcije sudjeluju i volonteri Hrvatskog kulturnog doma na Sušaku.
Kontakt za dodatne informacije:
Nenad Antolović, 099 536 1944; nenad.antolovic@porin.hr

Galerija Decumanus: Otvorenje izložbe slika Kvarnerski motivi creskog autora Josipa Popea
2024-10-25 - 2024-11-07 | Galerija Decumanus, Krk
Otvorenje izložbe slika „Kvarnerski motivi“ creskog slikara Josipa Popea održat će se u petak, 25. listopada, u krčkoj Galeriji Decumanus, s početkom u 18 sati.

„Grandpa Guru“ u Art-kinu
2024-10-24 20:00 - 22:00 | Art-kino

„Gospođa ministarka” u HNK Ivana pl. Zajca
2024-10-24 19:30 - 20:30 | HNK Ivan pl. Zajc, Verdijeva ul. bb, Rijeka, 51000

Otvorenje skupne izložba fotografija u Galeriji Zuccato
2024-10-24 - 2024-12-12 | Galerija Zuccato
U četvrtak, 24. listopaa u 19 sati, u Galeriji Zuccato održat će se otvorenje skupne izložbe fotografija pod nazivom „Odnosi 6“, čiji je kustos Denis Volk. Izlažu: Matija Brumen, Karmen Corak, Andrej (Andrea) Furlan, Nika Furlani, Gaja Golja, Jaka Jeraša, Jakob Jugovic, Aleksij Kobal, Nataša Košmerl Lož, Arven Šakti Kralj, Maša Lancner, Boštjan Pucelj, Branimir Ritonja, Jadran Rusjan, Jernej Skrt, Klemen Skubic, Nina Sotelšek, Tanja Verlak, Andrej Vodopivec i Istog Duško Žorž.
Radno vrijeme galerije: 10 – 12 i 18 – 20 sati, nedjeljom i praznikom zatvoreno

LIKOVNE RADIONICE U GALERIJI KLOVIĆ
2024-10-24 - 2024-10-26 | Galerija Juraj Klović
U listopadu – studenome 2024. Galerija Juraj Klović provodi edukativne likovne radionice za djecu, u organizaciji Hrvatskog društva likovnih umjetnika Rijeka. Održat će se nekoliko radionica, a svaka će trajati od četvrtka do subote.

Voditeljica prvog programa bit će Luisa Ritoša, prof. likovne kulture, a radionica će trajati od četvrtka, 24. listopada, do subote, 26. listopada (četvrtak i petak od 18 do 19:30, a subotom od 10:30 do 12 sati).

Programi su besplatni i namijenjeni djeci osnovnoškolskog uzrasta. Sav potreban materijal i sredstva za održavanje radionice su osigurani. Radionica je predviđena za 15 polaznika.

Sudjelovanje je potrebno prijaviti na telefon 051-332-494 ili na e-mail hdlur@ri.t-com.hr.

GAMAD / GOLAZEN / VERMIN
2024-10-23 19:30 - 21:30 | HNK Ivan pl. Zajc, Verdijeva ul. bb, Rijeka, 51000

Predavanje POP Science: Znanje ili slijepo vjerovanje u znanost?
2024-10-23 18:00 - 19:00 | Gradska knjižnica Rijeka, Viktora cara Emina, Rijeka, 51000
U suvremenom svijetu više nego ikad propituju se autoriteti, uključujući i one koji su se nekad smatrali neupitnima, kao na primjer znanstveni autoriteti – pridružite se ovome zanimljivom predavanju i otkrijte zašto je to tako i kakve posljedice može imati! U svijetu koji se brzo mijenja, autoriteti, uključujući i znanstvene, sve više se propituju. Gradska knjižnica poziva sve na predavanje koje istražuje srž ovog problema: nije riječ o iracionalnosti ili nedovoljnom obrazovanju pojedinaca, već o važnosti povjerenja u informacije i izvore znanja.
Predavač je Aleksandar Šušnjar, doktorand na Filozofskom fakultetu Sveučilišta u Rijeci, donedavno zaposlenik sveučilišnog Centra za osiguravanje i unaprjeđenje kvalitete obrazovanja, a trenutno direktor Europskog registra osiguravanja kvalitete u visokom obrazovanju.
Prijave se odvijaju putem obrasca ovdje.

Klasični balet ponovno u „Zajcu“: Riječka premijera baletnog bisera „Laurencia“
2024-10-22 19:30 - 21:00, 2024-10-21 19:30 - 21:00, 2024-10-20 18:00 - 19:00, 2024-10-19 19:30 - 22:00 | HNK Ivan pl. Zajc, Verdijeva ul. bb, Rijeka, 51000

OTVORENJE PROGRAMA: TJEDAN ČEŠKOG FILMA 2024
2024-10-22 19:00 - 21:00 | Art-kino
Listopad u Art-kinu donosi i novi Tjedan češkog filma kojeg će u utorak, 22. listopada u 19 sati, otvoriti povijesna drama „Braća” temeljena na kontroverznoj istinitoj priči o braći Mašín iz 1950-ih, dok nastavak ciklusa donosi kriminalistički znanstveno-fantastični triler „Točka oporavka” te crnu komediju „Došla je u noći”.

PREDSTAVLJANJE PROJEKTA „FITKOzala“ REALIZIRAOG U SKLOPU RIJEČKOG PROGRAMA LOKALNOG PARTNERSTVA
2024-10-22 13:00 - 17:00 | OŠ Kozala
U sklopu projekta FITKOzala Grupe građana Kozala nabavljene su tri sprave za vježbanje s gumenom podlogom. Sprave su postavljene s ciljem obogaćivanja šumskog prostora u okolišu OŠ Kozala dodatnim sportskim sadržajem, a namjera je potaknuti građane i učenike škole na aktivan i zdrav život te, u suradnji s Mjesnim odborom Kozala, unaprijedili povezanost lokalne zajednice kroz organizaciju sportskih aktivnosti.
Projekt će predstaviti gradonačelnik Rijeke Marko Filipović, voditeljica projekta Renata Dubravac Okretič, ravnatelj OŠ Kozala Mladen Župan i voditeljica Odsjeka za mjesnu samoupravu Grada Rijeke Dragica Fadljević.
Kao glazbeni gost na predstavljanju projekta nastupit će Damir Kedžo.

Komedija za mlade u izvedbi Talijanske drame: Je li pametni telefon pametniji od nas?
2024-10-22 12:00 - 19:00 | HNK Ivan pl. Zajc, Verdijeva ul. bb, Rijeka, 51000
Ulaznice su dostupne na sljedećoj poveznici.

Periskop: Sons of Sissy [Simon Mayer]
2024-10-22 10:00 - 20:00 | HKD na Sušaku
Mladi plesač iz Austrije i diplomant PARTS-a u svoje radove uključuje tradiciju svog rodnog kraja, poput narodnih plesova, glazbe i jodlanja. Prastari rituali i suvremena tumačenja isprepleteni su kako bi stvorili misterioznu, duhovitu cjelinu. U „Sons of Sissy“, Mayer nastavlja svoju potragu za tradicijom, ovaj put s još tri plesača koji se pojavljuju kao glazbenici na pozornici. Oni vješto skidaju tradicionalnu alpsku glazbu, grupne plesove i rituale iz njihove konzervativnosti i pravila. Interpretacije se spajaju i nastaju nova, privremena značenja. „Sons of Sissy“ čine sve što mogu kako bi opravdali svoje ime: postali su čudna vrsta folklornog glazbenog kvarteta i eksperimentalne, ritualne plesne kombinacije. Na duhovit način raskidaju sa stereotipnim muškim uzorima koji tvrdoglavo žive u tradiciji.

„Radna bilježnica: Pustijerna“ Ane Hušman u MMSU
2024-10-22 - 2024-11-22 | MMSU
U utorak, 22. listopada s početkom u 19 sati u MMSU, otvara se izložba pod nazivom „Radna bilježnica: Pustijerna“ multimedijalne umjetnice Ane Hušman.
Izložba je rezultat istraživanja dubrovačkog lokaliteta Pustijerna koji je specifičan po tome što je ostao po strani razvoja gradske infrastrukture i turističke namjene, premda se nalazi unutar gradskih zidina. Pristupajući mu kao svojevrsnom urbanom fenomenu, lokalitet je preuzet kao pilot za promišljanje mogućnosti nježnog urbanog preobražaja kojeg danas gotovo da i nema. „Pustijerna“ se bavi pitanjima stanovanja, susjedstva, regulacije i kontrole kretanja fokusirajući se na one za koje takav grad nije projektiran – obične stanare.

Periskop – 9. festival suvremenog plesa i cirkusa
2024-10-22 - 2024-10-26 | HKD na Sušaku, Exportdrvo, klub Palach
Kroz valove plesa i cirkuskih podviga, 9. Periskop vodi na putovanje kroz neotkrivene dimenzije pokreta, gdje se tijela pretvaraju u slikarska platna, a svaki korak i okret donosi novu priču. Periskop – festival suvremenog plesa i cirkusa, u organizaciji udruge Prostor Plus, ove godine donosi uzbudljive predstave suvremenog plesa i cirkusa, edukativni program s radionicama plesa i cirkuskih vještina, te cirkusku rezidenciju i završni party kao popratni program.
Za sve programe potrebna je prethodna najava i rezervacija.

„Šuma Striborova“ u kazalištu Hotela Bulić
2024-10-20 17:00 | kazalište Hotel Bulić
„Šuma Striborova“ jedna je od najljepših hrvatskih bajki, omiljena i djeci i odraslima. Potječe iz ciklusa pripovijetki pod nazivom „Priče iz davnine“, kojim je Ivana Brlić-Mažuranić, naša najpoznatija spisateljica dječjih bajki, stekla svjetsku slavu. Zbog svoje originalnosti i popularnosti među čitateljima često je nazivana hrvatskim Andersenom i Tolkienom.

Ulaznice se mogu kupiti na web stranici ili na blagajni Učilišta.

Koncert RKZ-a Val i švicarskog zbora Teamchor Jona
2024-10-19 18:00 - 20:00 | Hrvatska narodna čitaonica Trsat

GKL Rijeka: „Sretna Kućica“
2024-10-19 18:00 - 19:00 | Gradsko kazalište lutaka, Blaža Polića 6, Rijeka
Ivana Đula i Milica Sinkauz
(prema istoimenoj slikovnici Karmen Delač Petković i Dijane Arbanas)
„Sretna Kućica“
Redateljica: Morana Dolenc
Ulaznice se mogu kupiti online u webshopu GKL Rijeka te putem platforme Mojekarte.hr.
Rezervacija ulaznica na mail blagajne Kazališta: blagajna.gklri@gmail.com.
Radno vrijeme Blagajne: sat vremena prije početka predstave na lokaciji izvedbe (Blaža Polića 3b).
Napomena: Rezervirane ulaznice moraju se kupiti najkasnije 30 minuta prije početka izvedbe.
Cijena ulaznice: 4,00 eura.
